حضرت محمدین اوشاق‌لیق و ایلک گنج‌لیک دؤورو ایله ایسلامین دوغوشونو ایضاح ائدن "حضرت محمد: الله‌ین ائلچی‌سی" فیلمی‌نین ایلک گؤستریمی ائدیلدی.
یؤنه‌تمن‌لیگینی مجید مجیدینین اوستلندیگی و ایسلامیت ایله ایلگیلی ان ادعا‌لی یاپیم اولماغی هدفله‌ین فیلمین ایلک گؤستریمی، گئنیش قاتیلیملا ایستانبول کانیون آلیش وئریش مرکزینده ائدیلدی.
ایکی ایل اؤنجه ایسلامی سئچن آلمان اویونچو ویلما الس، آلمانیادا "ایسلام بیلیم‌لری" اوخودوغونو، ایسلام حاقیندا چوخ اؤنجه‌لر آراشدیرما ائتمه‌یه باشلادیغینی ایفاده ائده‌رک فیلم ایله ایلگیلی دانیشدی.
حضرت محمدین حیاتی‌نین ایضاح ائدیلمه‌سین‌دن اؤترو دویدوغو موتلولوغو ایفاده ائدن الس؛
"ائورنسل بیر فیلم. چوخ یاخشی آراشدیریلماسی لازیم اولان، چوخ چتین بیر وظیفه. چونکو ایزله‌ین‌لر بوتون آیرینتی‌لارا چوخ دقت ائده‌جک. فیلم‌دن چوخ شئی اؤیرنجییک ایسلام حاقیندا. یالنیز ایندی دئییل، بون‌دان 50-60 ایل سونرا دا قیمت‌لی بیر فیلم اولا‌جاق" دئیه دانیشدی.
یاپیمجی و یؤنه‌تمن عثمان سیناو، مجید مجیدی ایله دوست اولدوق‌لارینی و فیلمی داها اول قیسما ایزلدیگینی ایضاح ائدن سیناو؛
"چوخ معنا‌لی و گؤزل بیر ایش، فؤوقع‌ا‌لعاده بیر فیلم اولدو. مجیدینین باخیشینی، حکاینی دگرلندیرمه شکلینی و چئکیم‌لرینی بگه‌ندیم. پیغمبرین گلیشینی، وحین نه شرط‌لرده ائندیگینی او قدر گؤزل ایضاح ائدیر کی او دویغونو چوخ یاخشی گئچیریر ایزله‌ین‌لره. اوزون ایللر چالیشدی. سینما تاریخی باخیمین‌دان و بوتون دونیا اینسان‌لیغی اوچون چوخ دگر‌لی بیر فیلم اولدو" دئدی.
سناریوسونو مجیدی ایله کامبوزیا پرتوی‌نین قلمه آلدیغی فیلم، حضرت محمدین دوغومون‌دان 13 یاشینا قدر گئچن سوره‌دکی حیاتینی و او ایللرده اینکیشاف ائدن حادثه‌لری، فرق‌لی بیر دونیاگؤروشویله اله آلیر.
ایکی ایل داوام ائدن آراشدیرما و 5 ایل داوام ائدن چئکیم‌لر سونوندا تامام‌لانان فیلم اوچون مکه و مدینه صحنه‌لری حاضرلاندی. اوچ ایلده تامام‌لانان صحنه‌لرده، 40 ایل داها تاریخی فیلم‌لرین چئکیله‌بیله‌جگی دایانیقلیلیقدا یئر‌لر یارادیلدی.
توپلام 30 میلیون د‌لار خرج‌لنن و 2015.جی ایلده تامام‌لانان فیلمده، ساره بایات، محسن تنابنده، رعنا آزادی‌ور، علی‌رضا شجاع‌نوری و مینا ساداتی رول آلدی.
"حضرت محمد: الله‌ین ائلچی‌سی"، جمعه گونو گؤستریمه گیره‌جک.
